Waldemar Matuška

Waldemar Matuška (* 2. júl 1932, Košice – † 30. máj 2009, St. Petersburg, Florida, USA) bol spevák a herec, jeden z najpopulárnejších česko-slovenských spevákov 60. a 70. rokov. Žil v St. Petersburgu na Floride. Jeho manželkou bola speváčka Olga Matušková.

Život a dielo 
Waldemar (do roku 1975 Vladislav) Matuška sa narodil v Košiciach, detstvo prežil v Prahe. Jeho matka, Mia Malinová (Mária Jozefa?), bola speváčkou viedenských operetných divadiel; otcom pravdepodobne František Matuška. Vyučil sa za sklára a zároveň sa snažil vystupovať s rôznymi kapelami – spieval a hral na rozličných  hudobných nástrojoch (napr. kontrabas, bendžo a gitara). V roku 1960 nahral svoju prvú pieseň "Suvenýr" a potom sa stal spevákom a hercom divadla Semafor, kde sa stal čoskoro jednou z jeho hviezd. Na jeho pódiu spieval sólovo aj v duete – s Karlom Štědrým, Jiřím Suchým a od roku 1961 s Evou Pilarovou, s ktorou mal najväčšie úspechy. Dvakrát vyhral Zlatého slávika (1962 a 1967), niekoľkokrát bol druhý.

Jeho popularita rástla. Začal sa objavovať vo filmoch ako herec, naspieval piesne na začiatku či konci obľúbených seriálov. Odišiel aj s Evou Pilarovou do divadla Rokoko. Potom, čo sa Eva Pilarová vrátila do Semaforu, spieval v duete s Helenou Vondráčkovou, Martou Kubišovou, Jitkou Zelenkovou a ďalšími. Popri práci v divadle sa podieľal aj na iných projektoch, v rámci ktorých naspieval duetá aj s Hanou Hegerovou a Karlom Gottom.

V roku 1976 sa oženil so speváčkou Olgou Blechovou a začal spolupracovať so skupinou K.T.O. (Kamarádi táborových ohňů). Jeho popularita bola v tej dobe veľká. Pravidelne koncertoval v zahraničí. V roku 1986 to využil a zostal aj s manželkou v USA, zabýval sa na Floride. Komunistická strana potom zakázala hrať jeho skladby, zlikvidovali jeho album Jsem svým pánem, ktorý mal vyjsť, v seriáli Chalupáři bol vymazaný jeho hlas, zostala len hudba, v Rozpacích kuchaře Svatopluka bolo odstránené jeho meno z titulkov. Waldemar Matuška zatiaľ v USA usporadúval koncerty pre krajanov a vydával tu ďalšie albumy.

Na Floride zostal aj po roku 1989, kedy v Česko-Slovensku padla komunistická vláda a nastala renesancia ním spievaných skladieb. Česko ale často navštevoval a občas aj vystupoval, a to až do roku 2009, keď vzhľadom na pokročilý vek musel počet vystúpení obmedziť.

Známe hity

Diskografia

Albumy vydané v Česku

Single 
 1964 Veronika – Waldemar Matuška a Karel Štědrý  / Loupežník – Yvetta Simonová – Supraphon   013605, SP

LP, CD albumy 
Zpívá Waldemar Matuška – 1965
Waldemar Matuška – 1968
Osm lásek Waldemara Matušky (recitál) – 1968, reedícia 1999
Johoho (Waldemar Matuška zpívá písně o moři) – 1971, reedícia 1974, na CD 1997
Lidové písně z celého světa – 1972, reedícia 1996
Láska nebeská (s Evou Pilarovou) – 1973, reedícia 1997
Kluci do nepohody – 1976, reedícia 2000
Co děláš, to dělej rád – 1977
Suvenýr (Waldemar Matuška a jeho 12 nej) – 1980, reedícia 2001
Waldemar – 1983
The Country Door Is Always Open – 1985
Waldemar Matuška (1966–1971) – 1990
Co neodnesl čas – 1991
Nebeskej kovboj (reedícia LP Zpívá Waldemar Matuška) – 1996
Sbohem lásko (reedícia LP Waldemar Matuška) – 1996
Jsem svým pánem – 1997
Waldemar Matuška a jeho 23 suvenýrů – 1997
To všechno odnes čas – 1998
Niagára – 1999
Síň slávy – 1999
Portrét hvězd – Waldemar Matuška – 2000
S čertem si hrát (s Evou Pilarovou) – 2000
To nejlepší – 2000
Co neodnesl čas (Největší TV hity) – 2002
Slavík z Madridu (Největší hity) – 2007

Albumy vydané v USA 
Teče voda, teče
Niagara
Merry Christmas

Film a televízia

Výber filmových rolí 
 Kdyby tisíc klarinetů – 1964
 Limonádový Joe – 1964
 Fantom Morrisvillu – 1966
 Ta naše písnička česká – filmový muzikál, 1967
 Všichni dobří rodáci – 1968
 Noc na Karlštejně – filmový muzikál, 1973
 Trhák – 1980

 Piesne vo filmoch a seriáloch 
 Rozpaky kuchaře Svatopluka Chalupáři – pieseň „Když máš v chalupě orchestrion“
 Doktor z Vejminku – pieseň „Když jdou na mužskýho léta“
 Všichni dobří rodáci – 1968
 Píseň pro Rudolfa III – 1967/1968

 Knihy 
 Waldemar Matuška, Olga Matušková, Waldemar G. Matuška: Tisíc mil, těch tisíc mil...,  De-Mar Enterprise, 1999, (2. vydanie, Computer Press, 2009, ISBN 978-80-251-2664-6, EAN 9788025126646), autobiografia
 
 Literatúra 
 Miroslav Černý: Waldemar Matuška 1, G+W, 2002, spevník, piesne z 1960 -1985, edícia "Legendy české country",
 Miroslav Černý: Waldemar Matuška 2, G+W, 2002, spevník, piesne z 1960 -1985, edícia "Legendy české country",
 Petr Brázda: Máte radi Matušku?'', Bratislava 1968,

Referencie

Pozri aj 
 Bratislavská lýra

Externé odkazy 

 Waldemar Matuška: 19 let v USA
 
 Waldemar Matuška na ČSFD
 Článok - home.cogeco.ca
 Diskografia na stránke Zateckecountry

 
Českí popoví speváci
Českí country speváci
Českí popoví gitaristi
Českí country gitaristi
Českí kontrabasisti
Českí emigranti a exulanti
Pochovaní v Prahe
Osobnosti z Košíc